**GLAGOLSKI PRILOZI**

**Glagolski prilozi** su **prilozi** nastali od **glagola**.

M

misliti – misleći nositi -noseći

**Dvije su vrste glagolskih priloga:**  
  
**glagolski prilog sadašnji** - tvori se od **nesvršenih** glagola tako da se 3. osobi množine prezenta doda nastavak **-ći**  
 **Primjeri:** glume**ći**, uče**ći**, nose**ći**  
                                                          
  
**glagolski prilog prošli** - tvori se najčešće od **svršenih** glagola tako da se glagolskoj osnovi dodajnu nastavci **-vši** i **-avši**  
**Primjeri:** dodije**vši**, uša**vši**  
Glagolski prilozi u rečenici su **dopune glagolu** - sami ili kao jezgra **skupa riječi**.

**Glagolski prilog sadašnji** je glagolski prilog čija se radnja odvija **istodobno** s radnjom predikata.  
**Primjeri:**  
 **Šetajući** gradom **srela se** sa starom prijateljicom.  
**Misleći** o njemu **nije mogla** uživati u predivnom danu.  
**Slušajući** njezin glas sva **se naježila.**

**Glagolski prilog prošli** je glagolski prilog čija se radnja odvija **prije** radnje predikata.  
**Primjeri:**  
**Pridruživši se** njegovom društvu **ušao je** u nogometnu ekipu.  
**Rekavši** svoje, učitelj nas **je** samo **promatrao**.  
**Doručkovavši** na brzinu **izjuri** iz stana.

**Glagolskim prilozima često možemo** **zamijeniti zavisne surečenice (i obratno) :**  
  
**1. Preoblikovanjem jednostavnih rečenica u složene**

|  |  |
| --- | --- |
| **Jednostavne rečenice:** | **Složene rečenice:** |
| **Trčeći** prema kući pratio ga je mjesec. | **Dok je trčao prema kući** pratio ga je mjesec. |
| Pobijedio je **pobijedivši** samoga sebe. | Pobijedio je **kada je pobijedio samoga sebe**. |

**2. Preoblikovanjem složenih rečenica**

|  |  |
| --- | --- |
| **Složene rečenice:** | **Jednostavne rečenice:** |
| **Budući da je probdio cijelu noć**, dugo je spavao. | **Probdjevši** cijelu noć dugo je spavao. |
| **Kad mu je dotaknuo ruku**, sva se naježila. | **Dotaknuvši** mu ruku sva se naježila. |

**Glagolskim prilozima možemo zamijeniti zavisne surečenice:**  
  
**1. Glagolski prilog sadašnji  
Promatrajući** prirodu, uživam na svježem zraku.  
**Dok promatram** prirodu, uživam na svježem zraku. (zavisna reč.)  
**Šetajući** gradom, ugledala sam prekrasnu haljinu u izlogu.  
 **Dok šećem** gradom, ugledala sam prekrasnu haljinu u izlogu. (zavisna reč.)  
Slušam poznatu pjesmu **misleći** na prošlo ljeto.  
 Slušam poznatu pjesmu **dok mislim** na prošlo ljeto. (zavisna reč.)

**2. Glagolski prilog prošli  
Napisavši** zadaću, duboko sam uzdahnuo.  
**Kad sam napisao** zadaću, duboko sam uzdahnuo. (zavisna reč.)  
Otac nas je veselo pozdravio **vrativši** se s puta.  
Otac nas je veselo pozdravio **kada se vratio** s puta. (zavisna reč.)  
**Otkrivši** novi sport, sasvim sam zaboravio na staru ekipu.  
 **Kada sam otkrio** novi sport, sasvim sam zaboravio na staru ekipu.